 Tully alisema wachezaji hao wataunganishwa na wachezaji wa kundi B ambapo nao wapo 30. Alisema kwa hiyo watakuwa jumla wachezaji 60 ambapo watacheza michezo mingi mbalimbali ya kirafiki kwa lengo la kuwachuja.Aliongeza kuwa mchujo huo hautaangalia kama kuna wachezaji wakongwe wa timu B au la, ila watachujwa wote kama wachezaji wa kawaida ili kupata wachezaji wapya wa timu hiyo.Alisema majina ya wachezaji watakaochujwa kesho yatatangazwa Jumatatu kwa waandishi wa habari. Akizungumzia mchakato mzima, alisema umekuwa ni wa mafanikio makubwa kwa klabu na wachezaji pia ka kuwa hata wale waliochujwa wamefunzwa mengi kuhusu soka.Alisema vijana zaidi ya 500 walijitokeza kwenye mchakato huo uliochukua mwezi mzima na sasa wamebaki 55.